《苕雪于内苑见菊花感旧有诗予亦继作》
清代·陈曾寿

投老边庭犯雪沙，眼明上苑挹霜华。谁教翠幕围疏艳，长误红灯影坠霞。

秋色重看真梦里，冷怀何处不天涯。自怜萧索今如许，无复心情到菊花。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。